8 
lariter impositis , inter se parallelis. In membrana speculi pellucida crebræ lineolae impressae , 
parallelae , longitudinales , sed paululum flexuosae conspiciuntur ; praeterea membranulae basis 
quinque nervis fortibus flexuosis praedita est, nisi potius haec pars elytro adnumeranda est. 
Alæ in utroque sexu amplae, elytris longiores , semiovatae , apice rotundatae , nervis crebris 
longitudinalibus atque venulis tenerrimis transversis , eos conjungentibus reticulatae, aeque ac 
elytra diaplianæ seu aqueæ , leviter testaceo tinctae. Alæ eodem modo complicantur ac in 
reliquis Gryllis Latr., seu Achetis Fabr., et in animalculo sedente tanquam duæ subulae con¬ 
spiciuntur. Pedes graciles, femoribus posticis paululum incrassatis, vel subclavatis, — glabri , 
solis tibiis posticis hirsutulis, — tibiis anticis utriusqtie sexus medio paululum dilatatis ibique 
in utroque latere fovea longitudinali instructis, — omnes testacei coloris. 
Hoc animalculum singulare inhabitat promontoria Uralensia australia provinciae Orenbur- 
gensis , nuda et sylvis destituta ; etiam ad Volgam fluvium inferiorem , e. gr. in monticulis 
Sareptanis et circa Zaryzin non deest. In floribus synantheris insidens sub finem Augusti 
vespertino tempore et per maximam noctis partem maris sonus Ustulans auditur. Nullum 
nostratium orthopteron tali voce clara et sonora cantillat , quali hic gryllus ; qui semel eum 
audiverit , semper ejus praesentiam sonitu agnoscet. Quamquam gryllus aqueus non rarus est 
in locis supra indicatis et nocte tepida ubique in monticulis auditur , eum nancicsi difficilli¬ 
mum est ob sonum maxime fraudulentem : bestiola enim arguta ex intervallo longissimo 
auditur et, cum insectum sonum possit mutare mutetque, nunquam certus sis , num versetur 
eadem proxime te, an dimidio stadio a te remotior. Nos eam semper casu fortuito invenimus, 
■ r . t 
nocturno tempore ope lucernae papiliones nocturnos in floribus sedentes quaestum ambulantes. 
2. LOCUSTA LONGICAUDA. 
PJ. A. f. 2. 
L. tota viridis, ense lineari longissimo , elytra dimidio excedente. Fern. — Mas latet. 
De hac Locusta solam feminam nos Tibi proponimus , ejus marem futuro tempore , Tua 
pace , adducturos nos esse pollicemur. Hæc femina maximam habet similitudinem cum Loc. 
viridissima, quacum ne confundas, tamen differt ab ea statura paulo minore et graciliore atque 
ense longiore graciliore lineari. In Loc. viridissima ensis elytra non superat , vel vix superat ; 
in hac elytra solum ensis dimidium attingunt. Ensis ipse , qui in Loc. viridissima in basi 
latior et apicem versus sensim angustatus , in nostra specie est linearis. Praeterea lamina , 
quæ ensis basin inferne et lateribus cingit, aliter constructa est ; ea lamina est bifida et 
tali modo e duobus lobulis ovatis , carina seu linea elevata praeditis constat : in Loc. 
viridissima haec carina in ipso lobuli medio locata est, in nostra autem in margine inferiore. 
Habitat in promontoriis Uralensibus. 
